Àngels Ferrer i Sensat

Àngels Ferrer i Sensat (Bartzelona, 1904ko maiatzaren 18a – 1992ko azaroaren 30a) maistra, pedagogoa eta Natur Zientzietako katedraduna izan zen. Mundua ulertu eta gaur egungo gizon eta emakumeei azaltzeko zuen moduak irakaskuntzan mugarria izan zen.

 Biografia 
Rosa Sensat pedagogoaren eta David Ferrer i Vallès industrialaren alaba, Bartzelonan jaio zen 1904ko maiatzaren 18an. 1914an, amak zuzentzen zuen Escola Municipal Bosc de Montjuïc-en sartu zen. Ama bere ibilbidean erreferente iraunkorra izan zen arren, Àngels Ferrer i Sensatek gazte-gaztetatik natur zientzietara eta zientzia esperimentaletara bideratu zituen interesak.

Bartzelonako Unibertsitatean natur zientzietan lizentziatu zen 1926an. Urte berean, dekanoak proposatuta, artropodoen zoografia katedran sartu zen irakasle gisa eta azken urtean Bartzelonako zaharrena den  Jaume Balmes Institutuko zientzia-praktiken arduraduna izan zen, 1933ra arte. Biologia eta natur zientzietako eskolak eman zituen Monturioleko Mútua Escolar Blanquerna Batxilergo ikastetxean 

Aldi berean, Museoetarako Natur Zientzien Irakaskuntza Zentroa diseinatu eta koordinatzen du, Manuel Ainaud Sánchezek eskatuta, Bartzelonako Udaleko Kultura Batzordeko aholkulari teknikoak eta Ateneo Entziklopediko Popularreko lehendakariak.

Zazpi urte igaro ondoren, Institut-Escola del Parc sortzeko proiektuari ekin zion. Bertan, natur zientzien irakaskuntza esperimentala sustatzen du, curriculum pedagogikoaren ikuspegi holistikoarekin. Gerra Zibilaren ondoren, katedradun-karguak galdu eta Madrilgo Isabel Katolikoa Institutura eraman zuten behin-behinean. 1941ean berriz opositu behar du.

Kataluniara itzultzen denean, hemezortzi urte egiten ditu Reusko institutuan. Erregimen frankistan, jarduera esperimentala oztopatu egiten dute etengabe muga instituzionalek, eta, karrera osoan, batxilergoko zenbait prestakuntza-zentrotan, hala nola Mataró edo Vernedako Institutuan. Bere karrera profesionaleko azken hogei urteetan Barcelonako Institut Infarna Isabel d'Aragó institutuko zuzendaria izan zen. Urte batzuetan, Angeleta Ferrer Mataró hirian lankidetzan aritu zen bere senarrarekin COPEM (Centro Oficial de Patronato de Enseñanza Media) sortuz.

1974an jubilatu zen, baina irakaskuntzako munduarekin harremanetan egon zen. 1982. urtean, Creu de Sant Jordi saria eman zioten, Katalunian gizalege- eta kultura-planean nabarmendu ziren zerbitzuak egin dituzten pertsonak saritzeko ematen den saria. Bere senarraren oroimenez Satorras Bekak ezarri zituen, Urtero ematen diren beka hauek curriculum distiratsuak eta baliabide ekonomiko urriak dituzten ikasleei laguntzeko asmoa dute. 1992ko azaroaren 30ean 89 urte zituela hil zen.

 Errekonozimendua eta memoria 
2000. urtea ezkeroztik, Reus Sarien baitan ematen diren Hezkuntza Berrikuntzarako Angeleta Ferrer i Sensat Sariek, Reus hiriari lotutako hezkuntza-proiektuak sustatzen dituzte.

Badalona hiriko Can Miravitges baserrian kokatuta dagoen Angeleta Ferrer Natur Eskola 1979an jarri zen martxan, biztanleriaren hezkuntza-beharrei erantzuna ematen dien ikasgaietan. ingurune naturala eta ingurumen hezkuntza. 

Hainbat hezkuntza zentrok daramate bere izena, besteak beste, Mataroko Angeleta Ferrer Eskola  Bartzelonako Angeleta Ferrer Institutua,  eta Sant Cugat del Vallèseko Angeleta Ferrer i Sensat Institutua.  Kataluniako udalerrietan lau kale edo plaza eskaini dizkiote. 

 Erreferentziak 

 Kanpo estekak 

Kategoria:Bartzelonan hildakoak
Kategoria:Bartzelonako unibertsitateko ikasleak
Kategoria:Emakume zientzialariak
Kategoria:Emakume biologoak
Kategoria:Emakume irakasleak
Kategoria:Emakume pedagogoak
Kategoria:Creu de Sant Jordi
Kategoria:Katedradunak